(544) 
sout en se especial garde; especialment pour chou qu'il et le roy de 
Franche tiennent le succession de le conte de Ribeumont ; et li ille 
d'Anchin estoit, quant elle fu fondée, le conte de Ribeumont. Et pour 
chou que Ribeumont est dou royaulme , il voelt dire que choula est dou 
royaume. Mais ce n'est mie raisons; car uns hom a bien terres ou 
royaulme et ens l'empire ; et especialment en che cas chius de Ribeu- 
mont tenoit chela dou vesque de Cambrai qui le gréa et confrema 
comme sires souverains et mist l'an dou regne l'empereur Henry de cui 
il le tenoit et nient dou roy de France , si comme il appert par deseure. 
Item, mort le conte marit à Richaud ki rédifyèrent Hasnon et y 
gisent , il li estoit demourés un freres ki avoit nom Robers li Frizons, 
pour chou qu'il avoit estet norris en Frise et avoit espousée le contesse de 
Hollande ki avoit este feme le conte Florent qui adont estoit. Et chius 
Robers demora baus de Flandres et de Haynnau et wardains de ses deux : 
neveus hoirs de Flandres et de Haynnau qui estoient desous eage ; mais 
li peres à se mort les fist hoirs et fist que li noble de Flandres et de 
Haynnau luy fisent hommage et fist jurer sour sains ledit Robert sen 
frere qu'il warderoit loyaulment ses neveus et n’enterroit jà en le terre 
pour déshireter ses neveus. Li quelz contre sen sairement, par l’ainwe des 
Hollandois et des Flamens, appiella à luy le conte de Flandres. Et si 
neveut s'en plaindirent au roy de France qui vint en leur aiuwe, et se 
combatirent à Cassiel encontre Robert le Frizon. et là fu mors Ernoulz 
li aisnés fiiz Richaud, ki devoit iestre de sen droit contes de Flandres. Et 
a tant s'en parti li dis roys de Franche. Et Richaulz etses fiulz Bauduins 
li mainsnès s'en revinrent en Haynnau et reprirent del evesque de Liege, 
par le congiet del empereur qui adont ne leur pooit aidier j our autres 
grans guerres qu'ilavoit aillieurs, les allués de Haynnau pour avoir aiuwe 
contre Robert le Frizon; mais onques ne peurent recouvrer Flandres. Et 
enfin par pais faisant demora toute Flandres à Robert le Frizon; et 
Haynnau et tous li Ostrevant, Douays ossi, demora audit Banduin. Mais 
Robert li Frisons déchuit puissedi par fraude sen neveut et luy fist 
oblegier Douay, s’il ne prendoit à feme une siene nieche de par se feme, 
u il paieroit une grandt somme de deniers, si voloit ravoir Douay. Et 
il se repenti quant il le vit si laide et veut les deniers payer. Mais yl 
ne peut onques ravoir Douay, et l'ont adiès trespuis tenat li conte de 
Flandres , sans faire hommage au roy de Allemengne comme incorporet 
à le contet de Flandres. Et tous li autres Ostrevans demora paisiulement 
. 
